Framkvæmdastjóraskipti við upphaf söluferlis Hörður Gunnarsson lætur af starfi sem framkvæmdastjóri Iceland Travel . Ferðaskrifstofan verður seld út úr Icelandair Group . Iceland Travel sem er einn umsvifamesta ferðaskrifstofa landsins þegar kemur að skipulagningu Íslandsferða verður sett á sölu í haust . Skjámynd : Iceland Travel Björn Víglundsson hefur verið ráðinn framkvæmdastjóri Iceland Travel , dótturfélags Icelandair Group . Hörður Gunnarsson sem leitt hefur félagið í tæpan áratug lætur af störfum . Þetta kemur fram í tilkynningu . Þar kemur jafnframt fram að gert sé ráð fyrir að söluferli á Iceland Travel hefjist á haustmánuðum en rekstur ferðaskrifstofunnar hefur verið erfiður undanfarið vegna áframhaldandi samdráttar líkt og kom á afkomufundi Icelandair Group í vor . „ Það er ánægjulegt að fá Björn Víglundsson til starfa en hann hefur áratuga reynslu af stjórnun markaðs - og sölumála og er því vel í stakk búinn til að takast á við þær áskoranir og tækifæri sem Iceland Travel stendur frammi fyrir með því góða fólki sem þar starfar , “ segir Bogi Nils Bogason , forstjóri Icelandair í tilkynningu . „ Mig langar jafnframt að þakka Herði Gunnarssyni fyrir vel unnin störf og framlag til félagsins en hann hefur byggt Iceland Travel upp farsællega síðastliðinn áratug . “ Hörður mun verða félaginu til ráðgjafar næstu mánuði . Iceland Travel er annað dótturfélagið sem Icelandair Group setur á sölu á skömmum tíma . Fyrir tæpu ári síðan hófst söluferli á hótelfyrirtæki samsteypunnar en það hefur dregist á langinn en stefnt er að því að klára söluna fyrir lok þessa mánaðar . Félagið hefði staðið undir um tveimur af hverjum 100 brottförum á fyrsta fjórðungi næsta árs . Hann er þó mjög mismunandi eftir löndum og borgum . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is